Public procurement notice: Contract Notice
Published: 2016-09-09
Buyer: Regeringen for Mauritius
Country: MU
Contract type: Supplies
Procedure: Open procedure
CPV classification: 33111000: X-ray equipment | 38520000
Submission deadline: 2016-11-08
EU fund: ESF

Technical requirements: Støtteprogram for regional integration 3 (RISP 3) — støtte til lande i det østlige og sydlige Afrika med gennemførelsen af iEPA-bestemmelserne for det østlige og sydlige Afrika (Mauritius).
Republikken Mauritius agter at indkøbe 2 scannere til at bistå lokale myndigheder med klarering af import- og eksportgods ad søvejen. Maskinen skal kunne tage gods på paller. Udgifter skal baseres på vilkår for levering på stedet for Port Louis, Mauritius, og omfatte komplet indkøb, levering, installering og idriftsættelse af udstyret og grundlæggende undervisning af pågældende operatører. Der skal også fastsættes vilkår for vedligeholdelses- og servicekontrakt.
Deltagelse i udbuddet er åben på lige vilkår for fysiske og juridiske personer (der deltager enten individuelt eller i en sammenslutning (et konsortium) af tilbudsgivere), der er etableret i en af Den Europæiske Unions medlemsstater, AVS-lande eller et land eller territorium bemyndiget af AVS-EF-partnerskabsaftalen, hvorunder kontrakten finansieres (se også punkt 22 nedenfor). Deltagelse er ligeledes åben for internationale organisationer. Alle varer, der leveres i forbindelse med denne kontrakt, skal have oprindelse i disse lande.
Tilbudsgivere skal fremlægge en underskrevet erklæring, vedlagt formularen til afgivelse af bud på varekontrakt, om, at de ikke befinder sig i nogen af situationerne anført i punkt 2.3.3 i den »Praktiske vejledning«.
Tilbudsgivere kan kun afgive 1 bud pr. parti. Bud på dele af et parti vil ikke blive taget i betragtning. Alle tilbudsgivere kan i deres bud anføre, at de kan tilbyde en rabat, såfremt deres bud accepteres for mere end 1 parti. Tilbudsgivere må ikke afgive et bud på en alternativ løsning ud over deres bud på de leverancer, der kræves i udbudsmaterialet.
Tilbudsgiverne skal ved afgivelsen af bud stille en tilbudsgaranti på 5 000 EUR. For tilbudsgivere, hvis bud ikke accepteres, frigives garantien, når udbudsproceduren er afsluttet. Garantien fra den valgte tilbudsgiver frigives, når kontrakten er underskrevet af alle parter. Denne garanti vil blive taget i anvendelse, hvis tilbudsgiveren ikke opfylder alle de forpligtelser, der er anført i vedkommendes bud.
Den valgte tilbudsgiver vil blive anmodet om at stille en udførelsesgaranti på 10 % af kontraktværdien, når kontrakten underskrives. Denne garanti skal stilles sammen med returneringen af den kontrasignerede kontrakt senest 30 dage efter, at tilbudsgiveren har modtaget kontrakten underskrevet af den ordregivende myndighed. Såfremt den valgte tilbudsgiver ikke kan stille en sådan garanti inden for denne frist, vil kontrakten blive erklæret ugyldig, og en ny kontrakt kan opstilles og sendes til den tilbudsgiver, der har afgivet det økonomisk næstmest fordelagtige og overensstemmende bud.
Et frivilligt informationsmøde og/eller besøg på stedet kan finde sted, hvis der anmodes herom. Anmodninger skal rettes til den ordregivende myndighed, den nationale anvisningsberettigede, ministeriet for finanser og økonomisk udvikling, Mauritius. Informationsmødet vil blive afholdt senest den 26.9.2016. Bemærk venligst, at omkostninger for deltagelse i informationsmødet afholdes af den potentielle tilbudsgiver. Sammendraget af diskussioner under informationsmødet eller besøget på stedet vil blive offentliggjort på EuropeAids websted (https://webgate.ec.europa.eu/europeaid/online-services/index.cfm?do=publi.welcome) og på webstedet for ministeriet for finanser og økonomisk udvikling (http://mof.govmu.org).
Buddene skal vedstås i en periode på 90 dage, regnet fra udløbet af fristen for afgivelse af bud. Under særlige omstændigheder kan den ordregivende myndighed, før gyldighedsperioden er udløbet, anmode om, at tilbudsgiverne forlænger gyldigheden af bud for en specifik periode (jf. punkt 8.2 i vejledningen til tilbudsgivere).
Udførelsesfristen for opgaverne er 30 dage fra underskrivelsen af kontrakten til den foreløbige overtagelse.
De følgende udvælgelseskriterier vil finde anvendelse på tilbudsgiverne. I tilfælde af ansøgninger indgivet af et konsortium vil disse udvælgelseskriterier blive anvendt på konsortiet som helhed, medmindre andet er angivet. Udvælgelseskriterierne finder ikke anvendelse på fysiske personer og enkeltmandsvirksomheder, når de er underkontrahenter:
1) tilbudsgiverens økonomiske og finansielle kapacitet (baseret bl.a. på punkt 3 i formularen til afgivelse af bud på varekontrakter). Hvis tilbudsgiveren er et offentligt organ, skal der fremlægges tilsvarende oplysninger: Referenceperioden, der vil blive taget i betragtning, vil være de seneste 3 år, for hvilke regnskaberne er afsluttet:
• Tilbudsgiverens gennemsnitlige årlige omsætning for regnskabsårene 2013, 2014 og 2015 skal overstige kontraktens anslåede værdi eller tilsvarende i lokal valuta
2) tilbudsgiverens faglige kapacitet (baseret bl.a. på punkt 4 og 5 i formularen til afgivelse af bud på varekontrakter). Referenceperioden, der vil blive taget i betragtning, vil være de seneste 5 år fra fristen for afgivelse af bud:
• Vedkommende besidder et fagligt certifikat, der godtgør, at denne er en producent af scannere af relevans for denne kontrakt